Este oficial, metroul nu va opri nici anul acesta în cartierul Drumul Taberei din Capitală. Abia în iunie 2018 pe acolo vor trece primele trenuri. Magistrala 5 ar fi trebuit să fie gata în 2014. Singura veste bună este că săpăturile la prima secţiune se vor încheia, totuşi, în luna iulie.

Atenție, metroul sosește abia anul viitor EMBED VIDEO LINK CU VIDEO Embed: Link:

Oricâtă putere ar fi avut, Filofteia şi Varvara nu au putut sfărâma şi obiceiurile locului. Aşa că lucrările la Magistrala 5 spre Drumul Taberei mai mult au stat pe loc, decât au avansat. Termenele s-au tot amânat, iar răbdarea bucureştenilor s-a cam terminat.

Oficialii Metrorex spun că mai au nevoie de un an.

Structura primei secţiuni e gata în proporţie de 90%. Lucrările la finisaje avansează mai lent. Doar la Orizont, Favorit şi Drumul Taberei 34 se aproie de 75%. În miezul verii, Filofteia şi Varvara vor lua o pauză.

Construcţia Magistralei 5 a început în 2011. Trebuia să fie gata în trei ani. Dar socoteala de pe hârtie nu s-a potrivit cu cea din subteran. Autorităţile sperau ca anul acesta să pună trenurile în mişcare, însă nu a fost să fie.

Primul tronson al Magistralei 5 de metrou va avea o lungime de 6,8 kilometri şi 10 staţii, de la Eroilor până la Râul Doamnei. Costul se va ridica la peste trei miliarde de lei.

ŞTIRILE ZILEI